Þrír flokkar í stjórnarandstöðu , sem hafa unnið nokkuð náið saman á þessu kjörtímabili , skilgreina sig sem frjálslynda og eru með margar sambærilegar áherslur í sínum stefnum , mælast með samanlagt 47 prósent fylgi í könnun Maskínu . Þetta eru Samfylkingin , sem mælist með 19 prósent fylgi , og Viðreisn og Píratar , sem mælast báðir með 14 prósent stuðning . Yrði þetta niðurstaða kosninga þá myndu þessir flokkar bæta samanlagt við sig 19 prósentustigum frá síðustu kosningum . Sameiginlega fylgi Samfylkingar , Viðreisnar og Pírata mælist hins vegar einu prósentustigi minna en það gerði í könnun Maskínu sem birt var í byrjun desember 2018 , þegar fylgið mældist 48 prósent . Auglýsing Þetta er mun meira fylgi en flokkarnir þrír hafa mælst með í reglulegum könnunum Gallup og MMR á þessu kjörtímabili . Í síðustu könnun Gallup mældust þeir með 36,9 prósent fylgi og hjá MMR mældust þeir með 36,7 prósent . Fylgi flokkanna þriggja hefur haldist nokkuð stöðugt á þessum slóðum allt kjörtímabilið hjá bæði Gallup og MMR og aldrei mælst í þeim hæðum sem það mælist hjá Maskínu . Ekki gert ráð fyrir Sósíalistaflokknum Ein skýringin er sú að Maskína virðist einungis spyrja um stuðning við þá átta flokka sem nú þegar eiga fulltrúa á Alþingi . Samanlagt fylgi þeirra í könnun fyrirtækisins mælist 99,9 prósent . Í könnunum bæði Gallup og MMR hefur Sósíalistaflokkur Íslands hins vegar verið að mælast með fylgi sem gæti vel skilað honum mönnum inn á þing . Í nýjustu könnun MMR mældist sá flokkur til að mynda með meira fylgi en nokkru sinni áður , eða 5,2 prósent , og hjá Gallup mælist fylgið um þrjú prósent . Sósíalistaflokkurinn náði manni inn í borgarstjóri Reykjavíkur árið 2018 í einu kosningunum sem flokkurinn hefur nokkru sinni tekið þátt í . Þá fékk hann 6,4 prósent atkvæða og Sanna Magdalena Mörtudóttir tók sæti í borgarstjórn fyrir hans hönd í kjölfarið . Mikill munur á stöðu stjórnarflokka Ríkisstjórnarflokkarnir þrír , Vinstri græn , Sjálfstæðisflokkur og Framsóknarflokkur , hafa allir mælst með sameiginlega mun minna fylgi í reglulegum könnunum síðustu misserin en þeir fengu þegar talið var upp úr kjörkössunum haustið 2017 . Þá fengu þeir 52,8 prósent atkvæða en í nýjustu könnunum MMR og Gallup hefur það sameiginlega fylgi annars vegar mælst 38,6 prósent og hins vegar 43,1 prósent . Hvorugt myndi duga til að tryggja ríkisstjórninni áframhaldandi setu . Sameiginlegt fylgi ríkisstjórnarflokkanna mælist mjög svipað hjá Maskínu og það gerir hjá MMR , eða 36,7 prósent . Munurinn er vel innan skekkjumarka . Fylgi stjórnarflokkanna hefur hríðfallið frá því að könnun Maskínu sem gerð var í byrjun desember 2018 var birt , en þá mældist það 43 prósent . Auglýsing Ein breyta sem getur þar haft veruleg áhrif er að fylgi Miðflokksins var botnfrosið í desember 2018 , beint í kjölfar Klausturmálsins . Flokknum tókst hins vegar að ná vopnum sínum á árinu sem var að líða og mældist um tíma sem næst stærsti flokkur landsins í könnunum MMR . Niðurbrot á könnunum hefur sýnt að Miðflokkurinn hafi upprunalega tekið mikið fylgi af Framsóknarflokknum en í seinni tíð líka tekist að ná mörgum fyrrverandi kjósendum Sjálfstæðisflokks yfir á sitt band . Í nýjustu könnun Maskínu mælist fylgi Miðflokksins 12,1 prósent sem er svipað og það mældist hjá Gallup í desember ( 12,9 prósent ) , en heldur lægra en það mældist hjá MMR ( 14,3 prósent ) . Ef kosið yrði í dag myndi Flokkur fólksins , samkvæmt nýjustu könnun Maskínu , verða eini flokkurinn sem á fulltrúa á þingi í dag sem myndi líklega ekki ná inn kjördæmakjörnum þingmanni , en fylgi hans mældist 4,1 prósent . Maskína gerði könnun sína daganna 12. til 20 desember og um sextíu prósent af 914 svarendum tóku afstöðu til spurningarinnar : „ Ef kosið yrði til Alþingis í dag hvaða flokk eða lista myndir þú kjósa ? “ Kjarninn birti 409 fréttaskýringar og 2.367 fréttir á árinu 2019 .